Lav et referat af nedenstående tekst:

Tekst:
Pladsmangel er en af de udfordringer, man har bakset med på flere skoler, da det blev besluttet at genåbne skolerne for de yngste elever efter påske. Det kræver plads, når myndighedernes retningslinjer om afstand skal følges. Nu melder Kunsten i Aalborg sig med et tilbud om udendørs undervisning for at afhjælpe skoler med pladsmangel. - Vi har prøvet at lave et udendørs klasserum, fortæller Anne Bay Noer, kunstformidler, Kunsten, Aalborg. På ultrakort tid har Kunsten og skoleforvaltningen i Aalborg Kommune skabt et samarbejde om at tilbyde elever undervisning i museets park. Et kærkomment tilbud 4. b fra Kærbyskolen i Aalborg er den første klasse, som deltager i pilotprojektet. Eleverne sidder med nyvaskede hænder og på behørig afstand. - Der er jo noget, der hedder coronavirus, siger Oliver Straarup, og klassekammeraten Emma Ilic tilføjer: - Det er lidt bøvlet. For skolelederen fra Kærbyskolen i Aalborg er tilbuddet om undervisning i parken kærkomment. - Vi er udfordret, da vi ikke har en overbygning og derfor ikke har nogen tomme lokaler, så det betyder meget for os, siger Lise Bech, skoleleder, Kærbyskolen, Aalborg. - Det er vi bare vanvittige glade for at kunne hjælpe med, siger Lasse Andersson, direktør, Kunsten, Aalborg. Det er formidlere fra Kunsten, der står for undervisningen, og de glæder sig over, at de efter seks uger hjemme kan komme i gang igen. - Da vi hørte om muligheden for udendørs undervisning, begyndte det at krible i os, da vi har savnet kontakten til publikum, fortæller kunstformidler Anne Bay Noer. Undervisning i det fri tiltrækker flere af eleverne. - Jeg synes, at man lærer godt, når man er ude, fortæller Emma Ilic. Oliver Straarup supplerer: - Jeg kan godt anbefale en udendørstur til Kunsten. Direktøren for Kunsten ser et potentiale i denne form for undervisningssamarbejde og siger: - Det er helt sikkert, at der kommer mere af det her, siger Lasse Andersson.

Referat:
Skolerne mangler plads, når myndighedernes krav skal overholdes. Men nu melder Kunsten sig med et tilbud om udendørs undervisning.